મ્યુનિસિપલ સત્તાવાળાઓ સેલ્ફ એસેસમેન્ટમાં પીછેહઠ બાદ હવે આ પ્રયોગ કરવાની કોઇ હિંમત દાખવતા નથી, પરંતુ દર ચાર વર્ષે હાથ ધરાતી ચતુઃવર્ષીય આકારણીના મામલે પણ તંત્ર ચાલુ નાણાકીય વર્ષ ર૦૧૬-૧૭માં ઉલ્લેખનીય કામગીરી કરી શકયા નથી. પ્રોપર્ટી ટેક્સ વિભાગમાં સ્ટાફની અછત હોઇ આ વર્ષે પાંચ ઝોન પૈકી મધ્ય ઝોન અને પશ્ચિમ ઝોનમાં આકારણી કરવાનો નિર્ણય લીધો. ઉત્તર ઝોન, દક્ષિણ ઝોન અને પૂર્વ ઝોનની આકારણી પડતી મુકાઇ. જ્યારે સૌથી મોટા નવા પશ્ચિમ ઝોનમાં ગત વર્ષે આકારણી થઇ ચૂકી હોઇ તેનો પ્રશ્ન ઊઠતો ન હતો.